
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
   Dr. Ante Starčevića 23, Dubrovnik 
Posl. br. 6-St.255/2011-164


R E P U B L I K A    H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavraniću kao stečajnom sucu u stečajnom postupku nad dužnikom VERONA d.o.o. za proizvodnju, trgovinu i usluge, „u stečaju“, Ploče, Dalmatinska bb, MBS 090012214, OIB: 51127922585, zastupano po stečajnom upravitelju Matu Mariću iz Dubrovnika, nakon javnog ročišta za diobu kupovine održanog 5. svibnja 2016. godine u odsutnosti uredno pozvanog stečajnog upravitelja i u razlučnog vjerovnika CREDO BANKA d.d. "u stečaju", Split, istog dana


r i j e š i o    j e

	Iz utrška kupovine u iznosu od 290.000,00 kuna ostvarenog prodajom imovine stečajnog dužnika i to:
- linija za proizvodnju PVC profila marke Techno-plast,
- linija za konfekcioniranje i proizvodnju PVC stolarije marke Tehno-plast, Rapid i Urban,
namiruju se:
I.	Troškovi stečajnog postupka po čl. 170. st. 1. Stečajnog zakona u iznosu od 14.500,00 kuna (slovima: četrnaest-tisuća-pet-stotina kuna).
II.	Troškovi stečajnog postupka po čl. 170. st. 2. Stečajnog zakona u iznosu od 114.608,24 kuna (slovima: jednu-stotinu-četrnaest-tisuća-šest-stotina-osam-kuna i dvadeset-četiri lipe).
III.	Po odbitku iznosa troškova stečajnog postupka navedenog u točki I. i II. ovog rješenja iz ostvarenog utrška namiruje se tražbina razlučnog vjerovnika:
· CREDO BANKA d.d. "u stečaju", Split, OIB: 94141384086 u iznosu od 160.891,76 kuna (slovima: jednu-stotinu-šezde-tisuća-osam-stotina-devedeset-jedna-kuna i sedamdeset-šest lipa).
IV. 	Nalaže se stečajnom upravitelju u roku od tri dana od pravomoćnosti ovog rješenja isplatiti iznose navedene u točki I., II. i III. ovog rješenja.


Obrazloženje

Nakon što je kupac u cijelosti uplatio kupovninu za predmetnu imovinu u ukupnom iznosu od 290.000,00 kuna, stečajni upravitelj je predložio diobu kupovnine i na ročištu za održanom 5. svibnja 2016. godine predmet ročišta je bila rasprava o diobi kupovine i namirenju vjerovnika koji imaju pravo odvojenog namirenja svoje tražbine iz imovine koja je bila predmet prodaje.
	
Temeljem čl. 170. st. 1. Stečajnog zakona (NN 44/96, 29/99, 129/00, 123/03, 197/03, 82/06, 116/10, 25/12, 133/12, 45/13, dalje u tekstu: SZ) u obračun troškova uzimaju se troškovi utvrđivanja tražbine, troškovi utvrđivanja istovjetnosti predmeta i prava na predmetu prodaje u paušalnom iznosu od 5% od utrška. Utržak koji pripada nekretnini koja je predmet prodaje na kojoj postoji pravo odvojenog iznosi 290.000,00 kuna, od kojeg iznosa 5% predstavlja iznos od 14.500,00 kuna.

Prema čl. 170. st. 2. SZ, troškovi unovčenja određuju se paušalno u iznosu od 5% od utrška, ako stvarni troškovi nisu znatno niži ili viši. Ako je zbog unovčenja stečajna masa opterećena porezom, iznos tog poreza pridodaje se troškovima unovčenja. Prema obračunu stečajnog upravitelja (list spisa 531-532) troškovi prema čl. 170. st. 2. SZ su znatno viši od paušalnog iznosa u visini 5% i iznose 114.608,24 kuna. Stečajni upravitelj je u troškove prema čl. 170. st. 2. SZ obračunao troškove koji su u izravnoj vezi s prodajom imovine i to: troškove čuvanja objekta u iznosu od 14.200,00 kuna, troškove zbrinjavanja otrovnog otpada u iznosu od 12.247,50 kuna, troškove zakupa skladišta za 1 mjesec u iznosu od 4.000,00 kuna, putni trošak stečajnog upravitelja u iznosu od 25.511,00 kuna, javnog bilježnika u iznosu od 2.972,50 kuna, javnog oglašavanja u iznosu od 11.238,00 kuna, kao i troškove koji su obračunati razmjerno vrijednosti unovčene imovine odnosno veličini ostvarene kupovnine prema ukupnoj stečajnoj masi i to: bankovnih usluga u iznosu od 859,74 kuna, troškove izrade pečata u iznosu od 155,56 kuna, troškove računovodstva 1.980,00 kuna, troškove osiguranja stečajnog upravitelja 4.278,12 kuna, poštanske troškove 468,11 kuna, troškove nagrade stečajnog upravitelja u bruto iznosu od 19.026,21 kuna, troškove PDV-a 17.671,15 kuna. Na ovako obračunat trošak razlučni vjerovnik nije imao primjedbe (list spisa 533-538).

	Po odbitku iznosa troškova stečajnog postupka iz čl. 170. st. 1. i st. 2. SZ u ukupnom iznosu od 129.108,24 kuna namiruje se tražbina razlučnog vjerovnika CREDO BANKA d.d. "u stečaju" u iznosu od 160.891,76 kuna.

Zbog navedenog, na temelju spomenutih propisa i čl. 118., 105. i 106. Ovršnog zakona (NN 57/96, 29/99, 42/00, 173/03, 194/03, 151/04, 88/05, 121/05, 67/08, 139/10, 77/11, 125/11, 70/12), koji se u ovom postupku na temelju čl. 164. SZ na odgovarajući način primjenjuju, odlučeno kao u izreci.

U Dubrovniku, 5. svibnja 2016. godine

								Stečajni sudac:

								Srđan Gavranić, v.r.



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana putem ovog suda u 3 istovjetna primjerka pozivom na gornji poslovni broj spisa.

DN-a (05.05.2016.g.):
· stečajnom upravitelju (na znanje),
· CREDO BANKA d.d. "u stečaju",
· e oglasna ploča.

